stanford-oval/wikipedia huggingface dataset:
קייל גאי
קריירת תיכונים ומכללות

גאי למד בתיכון לורנס סנטרל בעיר הולדתו אינדיאנפוליס, אינדיאנה. בעונתו האחרונה בתיכון, עונת 2015/16, נבחר למשחק מקדונלד'ס אול-אמריקן ול"מר כדורסל" של אינדיאנה (שחקן התיכונים המצטיין במדינה) לאחר שהעמיד ממוצעים של 23.5 נקודות, 5.6 ריבאונדים ו-3.7 אסיסטים למשחק. ב-20 באוקטובר 2014 התחייב גאי לשחק כדורסל מכללות באוניברסיטת וירג'יניה, על אף הצעות מאוניברסיטאות רבות כגון אוניברסיטת קליפורניה בברקלי, אוניברסיטת אינדיאנה ואוניברסיטת פרדו.
ב-22 בנובמבר 2016, במשחקו הרביעי בלבד במכללה, קלע גאי 20 נקודות עם 5 שלשות מול גראמלינג סטייט. כפרשמן הוא קלע בממוצע 7.5 נקודות למשחק ורשם 49.5% מקו השלוש.
ב-17 בנובמבר 2017 קלע גאי שיא קריירה של 29 נקודות לצד ארבע חטיפות בניצחון 76–67 על וירג'יניה קומונוולת', וב-10 בינואר 2018 קלע 22 נקודות, כולל חמש שלשות, בניצחון 68–61 על אוניברסיטת סירקיוז. בטורניר האזורי של ה-ACC הוביל גאי הוביל את וירג'יניה לאליפות ונבחר ל-MVP לאחר שקלע 16.7 למשחק בטורניר. בסיום העונה נבחר לחמישיית העונה ב-ACC לאחר שקלע 14.1 נקודות בממוצע למשחק.
ב-31 בדצמבר 2018 קבע גאי שיאי קריירה של 30 נקודות ו-8 ריבאונדים מול אוניברסיטת מרשל, וב-30 במרץ 2019 רשם את הדאבל דאבל הראשון שלו במכללות עם 25 נקודות ו-10 ריבאונדים בניצחון 80–75 בהארכה על אוניברסיטת פרדו ברבע גמר טורניר אליפות המכללות בכדורסל וסייע לקבוצה להעפיל לפיינל פור הראשון שלה מאז 1984. ב-6 באפריל, במשחק חצי הגמר מול אוניברסיטת אובורן, קלע גאי שלוש זריקות עונשין רצופות 0.6 שניות לסיום והביא לקאבלירס את הניצחון 63–62 שהוביל אותם לגמר טורניר ה-NCAA לראשונה בתולדותיהם. במשחק הגמר קלע גאי 24 נקודות והוביל את וירג'יניה לניצחון 85–77 בהארכה על אוניברסיטת טקסס טק ולזכייה באליפות המכללות הראשונה בתולדותיה, ונבחר לשחקן המצטיין של הטורניר. בנוסף נבחר גאי לחמישיית העונה ב-ACC לאחר שהוביל את האזור בשלשות (3.4 למשחק ב-44.9%) וקלע 15.2 נקודות למשחק.
קריירה מקצועית > סקרמנטו קינגס (2019–2021)

גאי נבחר על ידי ניו יורק ניקס בבחירה ה-55 בדראפט ה-NBA ‏2019 והועבר בטרייד לסקרמנטו קינגס. ב-7 ביולי הוא חתם על חוזה דו כיווני עם הקינגס, במסגרתו חילק את זמנו בין סקרמנטו ב-NBA לבין קבוצת ליגת הפיתוח שלה, סטוקטון קינגס. ב-1 בדצמבר קלע גאי 42 נקודות במדי סטוקטון בניצחון על איווה וולבס, וב-10 בינואר 2020 ערך את הופעת הבכורה שלו ב-NBA מול מילווקי באקס. ב-18 בינואר קלע 37 נקודות עם שבע שלשות בהפסד 147–117 של סטוקטון לאוקלהומה סיטי בלו. הוא שיחק שלושה משחקים בלבד בעונת 2019/2020 ב-NBA, אך ב-37 משחקים בליגת הפיתוח העמיד ממוצעים של 21.5 נקודות, 3.4 ריבאונדים ו-4.8 אסיסטים למשחק.
ב-25 במרץ 2021 קלע גאי שיא קריירה ב-NBA של 17 נקודות בניצחון 141–119 על גולדן סטייט ווריורס, וב-31 משחקים בעונת 2020/2021 רשם 2.8 נקודות, 1.1 ריבאונדים ו-1.0 אסיסטים ב-7.6 דקות למשחק.
קריירה מקצועית > קליבלנד צ'ארג' ומיאמי היט (2021–2022)

באוגוסט 2021 הצטרף גאי לגולדן סטייט ווריורס לליגת הקיץ של ה-NBA. ב-27 בספטמבר חתם בקליבלנד קאבלירס, אך נחתך ממנה ב-16 באוקטובר. כעבור שבוע חתם בקבוצת ליגת הפיתוח של הקאבס, קליבלנד צ'ארג', וב-11 משחקים העמיד ממוצעים של 21.8 נקודות, 7.4 ריבאונדים, 4.9 אסיסטים וחטיפה למשחק.
ב-30 בדצמבר 2021 חתם גאי על חוזה ל-10 ימים עם מיאמי היט, וכבר למחרת השווה את שיא הקריירה שלו ב-NBA עם 17 נקודות בניצחון 120–110 על יוסטון רוקטס. ב-10 בינואר הוא חתם על חוזה שני ל-10 ימים וב-17 בינואר 2022 חתם על חוזה דו כיווני עם ההיט, במסגרתו שיחק גם בקבוצת ליגת הפיתוח שלהם, סו פולס סקייפורס, וקלע 15.7 נקודות למשחק. ב-24 במרץ הוא נחתך מסגל ההיט ולמחרת חזר לקליבלנד צ'ארג'.
קריירה מקצועית > חובנטוד בדאלונה (2022–2023)

ב-22 ביולי 2022 חתם גאי בחובנטוד בדאלונה מליגת ה-ACB הספרדית והיורוקאפ. ב-21 משחקים בעונת 2022/2023 ביורוקאפ, בה הגיעה בדאלונה לחצי הגמר, הוא העמיד ממוצעים של 11.8 נקודות, 1.7 ריבאונדים ו-2.6 אסיסטים למשחק, וב-40 משחקי ליגה, בה הגיעה חובנטוד לחצי הגמר, רשם 12.8 נקודות, 1.8 ריבאונדים ו-2.1 אסיסטים בממוצע למשחק.
קריירה מקצועית > פנאתינאיקוס (2023)

ב-14 ביולי 2023 חתם גאי לשנתיים בפנאתינאיקוס מליגת העל היוונית בכדורסל והיורוליג, ובשמונה משחקים בעונת 2023/2024 ביורוליג קלע בממוצע 4 נקודות למשחק.
קריירה מקצועית > טנריפה (2024)

ב-1 בינואר 2024 שוחרר גאי מפנאתינאיקוס וחתם בטנריפה מה-ACB וליגת האלופות בכדורסל. הוא סיים את עונת 2023/2024 כמלך הסלים של ליגת האלופות עם 21.5 נקודות למשחק. ב-26 באפריל קלע 34 נקודות בניצחון 97–93 על פריסטרי אתונה בפיינל פור ליגת האלופות, אך הפסיד עם קבוצתו בגמר לאוניקאחה מאלגה.
לאחר הפרישה

ב-7 באוגוסט 2024 פרש גאי ממשחק ומונה למנטור פיתוח ועוזר מאמן מיוחד באוניברסיטת וירג'יניה, בה שיחק.
הערות שוליים

↑  Guy, Corsaro and Young named McDonald's All American, IndyStar.com, ‏18 בינואר 2016
↑  Kyle Guy of Lawrence Central wins Mr. Basketball, IndyStar.com, ‏29 באפריל 2016
↑  פרופיל גיוס למכללות, באתר ESPN
1 2 3 4  פרופיל, באתר אוניברסיטת וירג'יניה
↑  וירג'יניה 76–67 VCU, באתר ESPN
↑  Kyle Guy pushes No. 3 Virginia past Syracuse, USA Today, ‏10 בינואר 2018
↑  After pep talk from Kyle Guy, De'Andre Hunter delivers go-ahead shot to send Virginia to Final Four, dailyprogress.com, ‏31 במרץ 2019
↑  לי נוף גזית, ‏וירג'יניה תפגוש את טקסס טק בגמר המכללות, באתר ONE‏, 7 באפריל 2019
↑  יאיר קטן, לראשונה בהיסטוריה: וירג'יניה אלופת המכללות, באתר ynet, 9 באפריל 2019
↑  2019 Final Four All-Tournament Team: Kyle Guy named Most Outstanding Player, CBS Sports, ‏8 באפריל 2019
↑  Knicks Acquire Draft Rights to Ignas Brazdeikis, ניו יורק ניקס, ‏20 ביוני 2019
↑  Kings Sign Kyle Guy to a Two-Way Contract, סקרמנטו קינגס, ‏7 ביולי 2019
↑  Kings' Kyle Guy: Explodes for 42 points Saturday, CBS Sports, ‏1 בדצמבר 2019
↑  מילווקי באקס vs סקרמנטו קינגס, באתר ה-NBA
↑  Kings' Kyle Guy dropped 37 points in the G League on Friday night, Rookie Wire, ‏18 בינואר 2020
1 2  פרופיל, באתר ה-NBA
1 2  פרופיל, באתר ליגת הפיתוח של ה-NBA
↑  קינגס 141–119 ווריורס, באתר ESPN
↑  Warriors Announce Updated 2021 Summer League Roster, Presented by Oracle, גולדן סטייט ווריורס, ‏7 באוגוסט 2021
↑  Cavaliers Convert the Contracts of Tacko Fall and RJ Nembhard into Two-way Contracts, קליבלנד קאבלירס, ‏16 באוקטובר 2021
↑  Cleveland Charge 2021-22 Training Camp Roster, קליבלנד צ'ארג', ‏23 באוקטובר 2021
1 2  Kyle Guy Returns to Charge, קליבלנד צ'ארג', ‏29 במרץ 2022
↑  Heat Sign Kyle Guy And Aric Holman, מיאמי היט, ‏30 בדצמבר 2021
↑  הולך ומשתבח: 43 נקודות ללברון ג'יימס בניצחון הקליל של הלייקרס, באתר וואלה, 1 בינואר 2022
↑  Heat Re-sign Kyle Guy and Chris Silva, מיאמי היט, ‏10 בינואר 2022
↑  Heat Sign Kyle Guy to Two-way Contract, מיאמי היט, ‏17 בינואר 2022
↑  פרופיל, באתר היורוקאפ
↑  פרופיל, באתר ליגת ה-ACB
↑  Kyle Guy In Green, פנאתינאיקוס, ‏14 ביולי 2023
↑  פרופיל, באתר היורוליג
↑  Kyle Guy moves from Panathinaikos to Tenerife, Eurohoops, ‏1 בינואר 2024
↑  טנריפה ומלאגה עלו לגמר ליגת האלופות של פיב"א, באתר ONE‏, 26 באפריל 2024
↑  בגיל 26: אקס היורוליג פרש והצטרף לאימון, באתר ערוץ הספורט, 7 באוגוסט 2024
גאי במשחק מקדונלד'ס אול-אמריקן 2016
קרב עלם חלפה

מהלכי קרב עלם חלפה
קרב עלם חלפה (בתעתיק מדויק מערבית: עלם חלפא) היה קרב בין כוחות חבר העמים הבריטי לבין כוחות הציר, שנערך בראשית ספטמבר 1942 בשטח מצרים במסגרת המערכה בצפון אפריקה במלחמת העולם השנייה.
הקרב היה השני בסדרת עימותים צבאיים בין שני הצדדים בקו אל עלמיין ובסביבתו הקרובה. הוא קיבל את שמו מרכס אל חלפא (בערבית: علم حلفا, עלם חלפא), ששימש כעוגן מרכזי של מערך ההגנה הבריטי במהלך הקרב.
במסגרת הקרב הצליחו כוחות הארמייה השמינית לבלום את ניסיונה של ארמיית הפאנצר אפריקה בפיקוד ארוין רומל, לאגף מדרום את קו אל עלמיין, ולאלץ אותה לסגת לעמדות המוצא שלה לאחר שספגה אבדות ניכרות.
קרב עלם חלפה מסמן נקודת מפנה במערכה הצבאית בצפון אפריקה. הייתה זו המתקפה הגדולה האחרונה, שניהלו כוחות הציר בזירה זו. מכאן ואילך עברה היוזמה האסטרטגית לידי כוחות בעלות הברית, והם לא שמטו אותה מידיהם עד תום המערכה בצפון אפריקה וכניעת שארית כוחות הציר בתוניסיה במאי 1943.
בנוסף, הקרב היה הפעם הראשונה במערכה במדבר המערבי, שכוחות חבר העמים הבריטי ניהלו קרב מגננה מתוכנן ומאורגן היטב, תוך תיאום ושיתוף פעולה בין כל החיילות, ולא נגררו אחרי יוזמות הצד השני (רומל). שינוי זה נזקף במידה רבה לזכותו של מפקדה החדש של הארמייה השמינית, ברנרד מונטגומרי, שנכנס לתפקידו זמן קצר לפני פתיחת הקרב.
קרחון האדמן

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  78°54′S 84°12′W﻿ / ﻿78.9°S 84.2°W﻿ / -78.9; -84.2
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האדמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האדמן
 
קרחון האדמן (באנגלית: Hudman Glacier) הוא קרחון המנקז את מורדותיו הדרומיים של הר לאנדולט, בין פסגת מארזה ופסגת מילר, ברמת פטוואר, בקצהו הדרומי של רכס סנטינל, בהרי אלזוורת' שבאנטארקטיקה.
הקרחון זורם לכיוון דרום מזרח ונשפך אל קרחון מינסוטה.
גובהו של הקרחון 589 מטרים מעל פני הים.
היסטוריה > גילוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שצולמו על ידי צי ארצות הברית בין השנים 1959- 1957.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם קפטן רייברן א. האדמן (Rayburn A. Hudman) מחיל הנחתים של ארצות הברית, שנהרג בהתרסקות מטוס לוקהיד P2V-2n נפטון על מסלול הנחיתה במצר מקמרדו ב-18 באוקטובר 1956.
רבי יוסי הכהן

ערך זה עוסק בתנא, בן הדור השני של התנאים. אם התכוונתם לאמורא בשם זה, ראו .
| --- | --- |
קבר עממי של יוסף הכהן בעלמא
 תקופת הפעילות:  דור שני לתנאים
 רבותיו:  רבן יוחנן בן זכאי
 בני דורו:  רבי יהושע
רבי יוסֵי הכהן (על פי כתבי היד: יוסף הכהן) היה תנא שחי בשלהי המאה הראשונה לספירה, בן הדור השני של התנאים ותלמידו של רבן יוחנן בן זכאי.
בענייני הלכה נמסרו דבריו במשנה רק פעם אחת (אולי משום חסידותו, ראו להלן), בתלמוד הבבלי נאמר עליו כי עסק במעשה מרכבה יחד עם רבי יהושע, וכי רבו, רבן יוחנן בן זכאי, שיבחו על כוחו בחכמת הנסתר
במשנה נאמר על אודותיו כי רבו ובני דורו כינוהו "חסיד". (בהתאם לכך יש שזיהו אותו עם רבי יוסי "קטנותא" שעליו נאמר במשנה שמשעה שמת פסקו חסידים). יש התולים בחסידותו את היעדרם של דברי הלכה משמו, שכן דרכם של חסידים הייתה לא להתבלט בתורתם. בתלמוד הבבלי נאמר על אודותיו כי "לא נמצא כתב ידו בידי גוי מעולם" משום הזהירות בהלכות שבת.
מלבד זאת נזכר שמו בדברי חז"ל במספר הקשרים נוספים; בפרשנות המקראות - הוא מוזכר במקום אחד כמפרש פסוקים מוקשים בפני רבן גמליאל, בענייני מוסר - הוא מוזכר במקום אחר, בו הוא נשאל על ידי רבו, רבן יוחנן בן זכאי, "איזוהי דרך ישרה שידבק בה האדם?" ועל כך הוא משיב "שכן טוב", ועל השאלה ההפוכה; "איזוהי דרך רעה שיתרחק ממנה האדם?" הוא משיב בהתאם: "שכן רע". וכן בניחום אבלים, כשמת בנו של רבן יוחנן בן זכאי.
החיד"א טוען כי יוסף הכהן הוא יוסף בן מתתיהו זה שכתב את יוסיפון. רבי יצחק אברבנאל גם טוען שיוסף הכהן שהמשנה אומרת עליו שהוא חסיד, הוא (יוסף בן מתתיהו) יוסף בן גוריון שהוא מתלמידי רבן יוחנן בן זכאי.
לקריאה נוספת

"ר' יוסי הכהן", האנציקלופדיה העברית (כרך יט, עמ' 656), חברה להוצאת אנציקלופדיות, תשכ"ח.
קיריה

ערך זה עוסק בתפילה נוצרית הנקראת קיריה. אם התכוונתם לצורת התיישבות עירונית, ראו .
הקיריה היא תפילה נוצרית חשובה, הפותחת את תפילת המיסה. מקור שמה במילה היוונית "Κύριε" שמשמעותה היא "הו אדון" (יחסת הפנייה, ווקטיב, מן המילה היוונית "Κύριος", "אדון"). היא נקראת גם "Κύριε ἐλέησόν" דהיינו ”אֲדֹנִי רַחֵם־נָא” (הבשורה על-פי מתי, י"ז ט"ו). זוהי התפילה היחידה ביוונית שנכללת בספר התפילות הקתולי הלטיני והיא כוללת שש מילים בלבד:
התפילה כלולה ברקוויאם וזכתה להלחנה ולביצועים מוזיקליים רבים מאוד.
גרסה גרגוריאנית של קיריה:
קרל-הוברטוס פון באטלר

| --- | --- |

 לידה:  31 בדצמבר 1950 (בן 73) קובורג, הרפובליקה הפדרלית של גרמניה 
 מדינה:  גרמניה 
 השכלה:  המכללה לקציני מטה של הבונדסוור  אוניברסיטת מינכן 
 עיטורים
 צלב מסדר ההצטיינות של הרפובליקה הפדרלית של גרמניה 
 
קרל-הוברטוס פון באטלר (בגרמנית: Carl-Hubertus von Butler; נולד ב-31 בדצמבר 1950) הוא איש צבא גרמני לשעבר ששירת בדרגת גנרל בבונדסוור.
ביוגרפיה

מוצאו של באטלר ממשפחת אצולה, והן אביו, רופרכט פון באטלר, והן דודו, פטר פון באטלר, שירתו בדרגת גנרל בוורמאכט.
לאחר שירות חובה צבאי הוכשר באטלר ב-1971 כקצין מילואים, ופיקד על גדוד הרגלים ה-101. ב-1975 קיבל תואר בסוציולוגיה ובהיסטוריה מאוניברסיטת לודוויג מקסימיליאן שבמינכן, וב-1983 קודם לדרגת קפטן ומונה למפקד פלוגה בגדוד הרגלים ה-303.
ב-1999 קודם לדרגת קולונל ומונה למפקד החטיבה המוטסת ה-31. בין היתר ביצע משימת חוץ בקרואטיה.
לאחר פיגועי 11 בספטמבר נשלח לאפגניסטן, ופיקד על גדוד רב-לאומי שהיה מורכב מדנים, גרמנים, אוסטרים והולנדים.
באטלר פעל רבות לשיפור היחסים בין גרמניה לצרפת וזכה במספר אותות כבוד על כך. פרש משירות צבאי ב-8 במרץ 2012.
קברות התאווה

מפה של נדודי בני ישראל 1641
קברות התאווה הוא שם מקום במדבר פארן, והתחנה ה-13 של עם ישראל בנדודיהם במדבר, לאחר יציאת מצרים. על פי ספר במדבר פרק י"א, בקברות התאווה מרדו בני ישראל נגד האלוהים ונגד משה, כשהעילה לכך היא העדר הבשר והירקות שהיו להם במצרים. אלוהים נענה לבקשת העם ודאג להסיע אליהם באמצעות הרוח להקות של שליו שהיו בדרכן לנחות בחופי צפון חצי האי סיני. עם זאת, נגף ה' את המתאווים לבשר והמית בהם רבים כעונש על תלונתם וכפיות טובתם. בעקבות תלונתם של ישראל, ופנייתו של משה אל האלוהים שהוא זקוק לתמיכה הנהגתית מגשרת של זקני העם, הוקמה הסנהדרין הראשונה שסייעו למשה בהעברת המסרים האלוהיים לעם, ובהנהגת עם ישראל.
על פי המסופר בפרשת בהעלותך, נסעו בני ישראל ממדבר סיני, למדבר פארן. קברות התאווה הייתה תחנתם הראשונה מאז עזבו את הר סיני, כשנה לאחר מעמד הר סיני.
חטא המתאוים

האספסוף, הערב רב שבעם ישראל, מאס במן ודרש בשר, מכיוון שהמן היה כל כך טוב עד שלא גרם לאוכליו להזדקק לצרכיהם[דרוש מקור], והם פירשו את העובדה שלא זקוקים לעשות צורכיהם מכיוון שזהו "לחם קלוקל", או משום טעמו השונה, וחוסר הגוון (וְעַתָּה נַפְשֵׁנוּ יְבֵשָׁה, אֵין כֹּל--בִּלְתִּי, אֶל-הַמָּן עֵינֵינוּ). הם משכו אחריהם את כל עם ישראל, ויחד בכו בפני משה ואהרון שהם רוצים לחזור למצרים, בגלל האוכל ה"מגוון" שהיה שם, לחם ששמו אותו מעל הבשר וקיבל את ריחו[דרוש מקור]. בעקבות מריבה זו משה התייאש, ואמר לה' שהוא לא יכול להנהיג את העם לבד, ואם ה' לא יתן לו עזר, הוא מעדיף למות.
הקמת הסנהדרין

ה' שעה לתפילתו של משה, ואמר לו לאסוף שבעים איש מהטובים שבעם ולהביא אותם למשכן. שם יתן ה' עליהם רוח נבואה, והם יעזרו למשה לשפוט את העם כאשר ביקש. וכן אמר ה' למשה להכין את העם לכך שמחר הם עומדים לאכול בשר. ואכן כך עשה משה.
שניים מבין האנשים שלא אסף משה אלא החליט להשאירם במחנה, אלדד ומידד, התנבאו במחנה אפילו שמשה לא זימן אותם למשכן להתנבא. כאשר שמע זאת יהושע בן נון, המליץ למשה לכלוא אותם, אך משה לא הסכים ואמר: "מי יתן כל עם ה' נביאים"- השאיפה הנעלה היא שכל העם יהיו נביאים למרות שלא זומנו, ועד שיש לפחות שניים כאלה, אכלא אותם?!
עונש המתאוים

ה' שלח למתאוים שרצו בשר, שליו בכמות גדולה כל כך, עד שכל אחד היה יכול לאסוף כמה עומרים שרצה על ידי הושטת היד בלבד. ואז כש"הבשר עודנו בין שיניהם"- עוד לא הספיקו אפילו לבלוע, ה' הכה בעם מכה גדולה מאוד על זה שמרדו בו ולא סמכו עליו שהמן הוא טוב.
על שם המעשה הזה נקרא מקום זה "קברות התאווה".
חטא המתאוננים

בתחילת פרק י"א בספר במדבר, לפני תיאור חטא המתאווים בקברות התאווה, מספרת התורה על חטא המתאוננים שאירע במקום שנקרא לאחר המעשה בשם 'תבערה'. ע"פ פשט הפסוקים ולדעת רוב המפרשים, מדובר במקום שונה מקברות התאווה. אולם קיים פירוש הרואה בשני השמות הללו תיאורים שונים של אותו מקום הרומז לאותו המאורע משתי זוויות ראייה שונות.
הערות שוליים

↑  תנ"ך מנוקד - במדבר פרק יא, באתר mechon-mamre.org
↑  ספר במדבר, פרק י"א, פסוקים ד'–ט"ו
↑  ספר במדבר, פרק י"א, פסוקים ט"ז–כ"ה
↑  ספר במדבר, פרק י"א, פסוקים כ"ו–כ"ט
↑  ספר במדבר, פרק י"א, פסוקים ל'–ל"ד
↑  הדר זקנים וכלי יקר על במדבר פרק י"א, פסוק א. חזקוני על דברים פרק ט, פסוק כ"ב.
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים
| 0 | 1 | 2 |
| --- | --- | --- |
| קודמת: מדבר סיני | נדודי בני ישראל במדבר | הבאה: חצרות |
קרחון האנטר (אנטארקטיקה)

ערך זה עוסק בהר בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  71°44′00″S 163°00′00″E﻿ / ﻿71.7333°S 163°E﻿ / -71.7333; 163
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האנטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון האנטר
 
קרחון האנטר (באנגלית: Hunter Glacier) הוא קרחון יובלי, בהרי באוורס, באזור חוף פנל של ארץ ויקטוריה שבאנטארקטיקה.
אורכו של הקרחון 13 קילומטרים.
הקרחון זורם לכיוון מערב, ומנקז את מרכז רכס לאנטרמן שבהרי באוורס.
הקרחון נשפך אל קרחון רניק, בסמוך מדרום להר לאגרינג.
היסטוריה > גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנים 1960–1962.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם לוטננט קומנדר ויליאם ג'י. האנטר (William G. Hunter), שהיה קצין המבצעים וקצין המנהלה של תחנת מקמרדו בעונת החורף (החוף האנטארקטי) של 1964.
בדומה לשמו של קרחון לינדר, גם שם קרחון זה נקרא על שם קצין בתחנת מקמרדו.
קרו קרו בוניטו

| --- | --- |

הלהקה בהופעה בדבלין, אוקטובר 2018
 מקום הקמה:  לונדון 
 תקופת הפעילות:  מ-2011 
 סוגה:  אינדי פופ, אלקטרופופ, דאנס רוק
 חברת תקליטים:  Double Denim Records 
 kerokerobonito.com
 חברים
 שרה בוניטו גאס לובן ג'יימי בולד
 
קרו קרו בוניטו (באנגלית: Kero Kero Bonito; נכתב גם בקיצור: KKB) היא להקת אינדי פופ בריטית, אשר נוסדה בלונדון בשנת 2011. הלהקה כוללת את הזמרת שרה מידורי פרי, הידועה גם בשם הבמה שלה שרה בוניטו, ואת הנגנים גאס לובן וג'יימי בולד. שם הלהקה מעורפל בכוונה, כאשר אחד ההסברים לשמה הוא שימוש באונומטופיה של קרקור הצפרדע, והסבר נוסף מורכב משם הציפור קיווית צ'יליאנית בברזילאית [דרושה הבהרה]("quero-quero bird") יחד עם המילה "bonito", שמשמעותה "יפה" בפורטוגזית ובספרדית, כך שמתקבל הביטוי "קיווית צ'יליאנית יפה" או "אני רוצה, אני רוצה יפה" בתרגום גס.
יצירותיה הראשונות של הלהקה הושפעו מג'יי-פופ, מאמנים כגון קיארי פאמיו פאמיו וממוזיקת משחקי וידאו. עם זאת, יצירותיה לאחר מיני-אלבומה TOTEP משנת 2018 הושפעו מלהקות אינדי רוק כגון Mount Eerie ו-My Bloody Valentine. פרי, שבמוצאה היא חצי יפנית, שרה גם ביפנית וגם באנגלית.
חברי הלהקה

שרה בוניטו (שרה מידורי פרי) - קולות
גאס לובן - תופים, קלידים, קולות גיבוי, הפקה
ג'יימי בולד - קלידים, גיטרה חשמלית, גיטרת בס, הפקה
דיסקוגרפיה > אלבומי אולפן

2016: Bonito Generation
2018: Time 'n' Place
דיסקוגרפיה > מיני-אלבומים

2014: Bonito Recycling
2017: Bonito (Retakes)
2018: TOTEP
2019: Civilisation I
2021: Civilisation II
דיסקוגרפיה > מיקסטייפים

2013: Intro Bonito
הערות שוליים

↑  Kero Kero Bonito Tell Us Why Positivity Is Punk AF, www.vice.com (באנגלית)
↑  Tommy Mack August 28th, 2014, DiScover: Kero Kero Bonito, DrownedInSound (באנגלית)
↑  Kero Kero Bonito are smiling through it all, The FADER (באנגלית)
↑  Sarah Gooding, kero kero bonito finds solace in chaotic sounds, i-D, ‏23 באוקטובר 2018 (באנגלית)
| --- | --- |
בקרת זהויות :  MusicBrainz: 5e284bdc-3774-41dc-b5e2-b125d0349acf  VIAF: 4266163709849929700009   WorldCat (עם VIAF): 4266163709849929700009
קרחון הארגריבס (אנטארקטיקה)

ערך זה עוסק בקרחון בארץ הנסיכה אליזבת שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  69°46′00″S 74°20′00″E﻿ / ﻿69.7667°S 74.3333°E﻿ / -69.7667; 74.3333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הארגריבס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הארגריבס
 
קרחון הארגריבס (באנגלית: Hargreaves Glacier) הוא קרחון באזור חוף אינגריד כריסטנסן בארץ הנסיכה אליזבת שבאנטארקטיקה.
הקרחון ממוקם 4 קילומטרים ממערב להר קרוליין מיקלסן.
הקרחון נשפך למרכז מוצאו של מפרץ הקרח סנדפיורד.
היסטוריה > גילוי ומיפוי הקרחון

הקרחון מופה לראשונה בשנת 1952, על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה (מבצע היי ג'מפ) שנערך בין השנים 1946 – 1947.
היסטוריה > מקור השם

שמו של הקרחון ניתו לו על ידי רוסקו.
הקרחון נקרא על שם ר. ב. הארגריבס (R.B. Hargreaves), שהיה צלם אוויר במסגרת מבצע קפיצה לגובה, באזור הקרחון (וצילם את התמונות עליהן הסתמך רוסקו), וכן צלם במסגרת מבצע טחנת הרוח (מבצע וינדמיל) שנערך בין השנים 1947 – 1948.
קליי מרזו

| --- | --- |
אין תמונה חופשית
 לידה:  17 ביולי 1989 (בן 35) סן דייגו, ארצות הברית 
 מידע כללי
 מדינה:  ארצות הברית 
 השכלה:  Lahainaluna High School 
 www.claymarzo.com
 ספורט
 ענף ספורט:  גלישת גלים 
 
קליי מרזו (אנגלית: Clay Marzo; ‏נולד ב־17 ביולי 1989) נחשב לאחד מגולשי הגלים הכישרוניים והמקוריים בעולם, ומשמש מודל להשראה ולחיקוי למתמקצעים בתחום. לוקה בתסמונת אספרגר.
ילדות וקריירה מוקדמת

מרזו נולד בסן דייגו, קליפורניה, אך כשהיה צעיר מאוד עברה משפחתו ללהאינה (Lahaina), עיירה קטנה שנמצאת על האי מאווי שבהוואי. כבר מגיל צעיר היה אתלט מצוין ושחיין מבטיח. את מרבית אימוניו עשה בים.
בגיל 10 הוא זכה באליפות הוואי בשחייה חופשית ל-200 מטר. הוא בחר להקדיש את עצמו לגלישה, בין השאר משום שהאמין כי הגלישה יכולה לעזור לו להיות שחיין טוב יותר.
מוריו לספורט ומשפחתו צפו לו עתיד מזהיר כשחיין ואף כמתחרה אולימפי. נקודת מבט זו השתנתה כאשר קליי התחרה בתחרות הגלישה הארצית ורבת המשתתפים של NSSA בשנת 2003. קליי סיים במקום השלישי במדינה. חוויית ההשתתפות בתחרות הולידה בקרבו את ההבנה כי דווקא השחייה יכולה לעזור לו להיות גולש יותר טוב, ולא להפך. הוא החל להשקיע בגלישה יותר זמן ויותר מחשבה.
ב-2004, כשהיה בן 15, הוכיח לראשונה את מסוגלותו בגלישה: הוא זכה במקום הראשון בתחרות של NSSA, וקיבל פעמיים את הציון 10 (מושלם) בעת תחרות זו. מרזו היה הראשון שהצליח להשיג תוצאה כזו. בהמשך, הקריירה שלו הלכה והתפתחה והוא זכה בפרסים רבים, כמו "טריק השנה" בשנת 2006, וזכייה בתואר "איש המים של השנה".
התפתחות הקריירה ופרסום בינלאומי

לאחר שצבר מוניטין וגלש לצד גולשים מפורסמים ומצליחים כמו קלי סלייטר, מרזו החל להשתתף בסרטי גלישה ובהפקות גדולות הקשורות בתחום. בעקבות כך, שמו התפרסם ברמה הגלובלית. מותגי גלישה רבים מיהרו לשלב את קליי בקמפיינים של מוצריהם. בין החברות שמיתגו את מוצרי הגלישה שלהן דרכו ניתן למצוא את Quicksilver, DC, Creatures ועוד.
לקליי יש סגנון גלישה מיוחד וביצועים הייחודים לו בלבד. קליי הוא אומן של "צינורות" "איירים" "ולייבקים", אשר נחשב למי ששולט אפילו בגלי הענק של הוואי.
קליי ותסמונת האספרגר > אבחון

בשנת 2007 אובחן מרזו כלוקה בתסמונת אספרגר. לדעת רופאים, המחלה מסבירה מאפיינים מסוימים של התנהגותו, כגון נטייתו לשפשף את כפות ידיו זו בזו בקצב מהיר, שהפכה לאחד מסימני ההיכר שלו, והיותו בחור מופנם ושקט. נאמר על קליי כי במים הוא נראה רגוע ושליו הרבה יותר מאשר על האדמה.
קליי ותסמונת האספרגר > סרט על קליי ותסמונת האספרגר

באוגוסט 2008 יצא סרט דוקומנטרי על חייו של קליי מרזו. הסרט מתאר את חייו של קליי כגולש אשר לוקה באוטיזם. הסרט זכה לשבחים רבים בקרב עולם הגלישה ובקולנוע בכלל.
קליי ותסמונת האספרגר > פעילות קהילתית ושימוש כמודל להשראה

קליי חבר בארגון Surfers Healing Camp אשר מנסה לעזור לילדים בעלי אוטיזם בתקווה להעשיר את חייהם על ידי חשיפה לחוויית הגלישה. מעל ל-2000 ילדים מצטרפים מדי שנה לארגון ומתנסים באמצעותו בגלישה.
סיפורו הייחודי של מרזו כגולש מצטיין המתמודד עם תסמונת אספרגר ותורם לחברה מקנה השראה לגולשים ולאחרים.